Nykyisessä asetuksessa (EU, Euratom) N:o 608/2014 vahvistetaan Euroopan unionin omien varojen järjestelmää koskevat täytäntöönpanotoimenpiteet päätöksen 2014/335/EU, Euratom 9 artiklan mukaisesti. Ehdotettu omia varoja koskeva päätös sisältää uudet omat varat, ja sen 7 artiklan mukaan on vahvistettava täytäntöönpanotoimenpiteet, jotka koskevat seuraavia seikkoja:

Tässä ehdotetun asetuksen tarkoituksena on vahvistaa Euroopan unionin toiminnasta tehdyn sopimuksen, jäljempänä ’SEUT-sopimus’, 311 artiklan neljännen kohdan mukaisesti täytäntöönpanotoimenpiteet, joista säädetään komission ehdottaman, Euroopan unionin omien varojen järjestelmästä annettavan neuvoston päätöksen 7 artiklassa. Ehdotuksella kumotaan ja korvataan neuvoston asetus (EU, Euratom) N:o 608/2014.

Tämän asetuksen oikeusperusta on SEUT-sopimuksen 311 artiklan neljäs kohta. Siihen viitataan myös uuden omia varoja koskevan päätöksen 7 artiklassa (omia varoja koskevan vuoden 2014 päätöksen 9 artikla). Lisäksi ehdotus liittyy omien varojen käyttöön asettamista koskeviin asetuksiin ja erityisesti i) nykyiseen asetukseen (EU, Euratom) N:o 609/2014 perinteisten omien varojen ja alv- ja BKTL-perusteisten omien varojen osalta ja ii) ehdotettuun, nykyistä asetusta täydentävään, omien varojen käyttöön asettamista koskevaan asetusehdotukseen siltä osin kuin on kyse yhteiseen yhdistettyyn yhteisöveropohjaan, Euroopan unionin päästökauppajärjestelmään ja muovipakkausjätteeseen perustuvista uusista omista varoista.

–laskentaperusteena käytettävän bruttokansantulon määrittäminen sekä säännökset, joita sovelletaan silloin kun on otettava huomioon Euroopan kansantalouden tilinpidon ja aluetilinpidon järjestelmään (EKT) tehdyt merkittävät muutokset ja jotka on otettu suoraan nykyisestä omia varoja koskevasta päätöksestä 2014/335/EU, Euratom.

–Ehdotetun asetuksen 3 artikla ”Budjettijäämän laskenta ja ottaminen talousarvioon”: artiklaan on otettu asetuksen (EU, Euratom) N:o 608/2014 1 artiklan säännökset, joita on päivitetty.

–Ehdotetun asetuksen 2 artikla ”Laskentaperusteena käytettävä bruttokansantulo ja siihen tehtävät merkittävät muutokset”: artiklaan on otettu omia varoja koskevan päätöksen 2014/335/EU, Euratom 2 artiklan 7 kohdan ja 3 artiklan 4 kohdan säännökset, joita on päivitetty.

Lisäksi tähän ehdotukseen on otettu säännöksiä, joiden osalta asianmukainen parlamentaarinen valvonta on erityisen tärkeää.

Tähän ehdotukseen sisältyvät täytäntöönpanotoimenpiteet noudattavat nykyistä järjestelmää sekä komission vuonna 2011 esittämää ehdotusta (COM(2011) 740). Samalla toimenpiteitä on mukautettu vastaamaan uutta tilannetta, jossa käytössä on paitsi uusia omia varoja myös monenlaisia omien varojen lähteitä. Koska on unionin ja sen jäsenvaltioiden etujen mukaista varmistaa, että omien varojen järjestelmä toimii hyvin, valvonta- ja tarkastustoimenpiteet on suunniteltu siten, että yhteistyö unionin elinten ja jäsenvaltioiden välillä on sujuvaa.

–Ehdotetun asetuksen 4 artikla ”Valvonta- ja seurantatoimenpiteet”: artiklaan on otettu asetuksen (EU, Euratom) N:o 608/2014 2 artiklan säännökset, ja niitä on päivitetty ehdotetun omia varoja koskevan päätöksen 2 artiklan 1 kohdan c, d ja e alakohdassa tarkoitettujen uusien omien varojen osalta. Lisäksi artiklaan on otettu neuvoston asetuksen (ETY, Euratom) N:o 1553/89 11 artiklan 1 kohdassa olevat tarkastuksia koskevat erityisäännökset, joita sovelletaan arvonlisäveroon perustuviin omiin varoihin. Artiklassa on pyritty yksinkertaistamiseen, ja tavoitteena on mahdollisuuksien mukaan sellainen järjestelmä, jota voidaan soveltaa kaikkiin omiin varoihin.

–Ehdotetun asetuksen 5 artikla ”Komission valtuuttamien edustajien toimivaltuudet ja velvollisuudet”: artiklaan on otettu asetuksen (EU, Euratom) N:o 608/2014 3 artiklan säännökset, joita on päivitetty. Artiklassa on pyritty yksinkertaistamiseen, ja tavoitteena on sellainen järjestelmä, jota voidaan soveltaa kaikkiin omiin varoihin.

–Ehdotetun asetuksen 6 artikla ”Tarkastusten valmistelu ja hallinnointi”: artiklaan on otettu asetuksen (EU, Euratom) N:o 608/2014 4 artiklan säännökset, joita on päivitetty. Artiklassa on pyritty yksinkertaistamiseen, ja tavoitteena on mahdollisuuksien mukaan sellainen järjestelmä, jota voidaan soveltaa kaikkiin omiin varoihin.

–Ehdotetun asetuksen 7 artikla ”Perinteisten omien varojen saamisiin vaikuttavista petoksista ja sääntöjenvastaisuuksista ilmoittaminen”: artiklassa säilytetään muuttumattomina asetuksen (EU, Euratom) N:o 608/2014 5 artiklan säännökset, sillä kyseisillä säännöksillä on merkitystä vain perinteisten omien varojen kannalta.

–Ehdotetun asetuksen 8 artikla ”Perinteisten omien varojen tarkastuksia koskevat jäsenvaltioiden kertomukset”: artiklassa säilytetään muuttumattomina asetuksen (EU, Euratom) N:o 608/2014 6 artiklan säännökset, sillä kyseisillä säännöksillä on merkitystä vain perinteisten omien varojen kannalta.

III luku ”Komitea ja loppusäännökset”

–Ehdotetun asetuksen 9 artikla ”Komiteamenettely”: artiklassa säädetään täytäntöönpanovallan siirtämisestä komissiolle asetuksen (EU) N:o 182/2011 mukaisesti.

–Ehdotetun asetuksen 10 artikla ”Loppusäännökset”: artiklalla kumotaan asetus (EU, Euratom) N:o 608/2014.

–Ehdotetun asetuksen 11 artikla ”Voimaantulo”: artiklassa todetaan, että asetuksen olisi tultava voimaan samaan aikaan kuin omia varoja koskevan päätöksen. Tätä asetusta sovelletaan takautuvasti 1 päivästä tammikuuta 2021 Euroopan unionin päästökauppajärjestelmään ja muovipakkausjätteeseen perustuvien omien varojen osalta. Yhteiseen yhdistettyyn yhteisöveropohjaan perustuvien omien varojen osalta näitä säännöksiä sovelletaan sitä päivää seuraavasta toisesta vuodesta alkaen, jolloin määräaika yhteisestä yhdistetystä yhteisöveropohjasta annetun direktiivin saattamiselle osaksi kansallista lainsäädäntöä päättyy.

2018/0132 (APP)

Ehdotus

NEUVOSTON ASETUS

Euroopan unionin omien varojen järjestelmää koskevista täytäntöönpanotoimenpiteistä



EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen, jäljempänä ’SEUT-sopimus’, ja erityisesti sen 311 artiklan neljännen kohdan,

ottaa huomioon Euroopan atomienergiayhteisön perustamissopimuksen ja erityisesti sen 106 a artiklan,

ottaa huomioon Euroopan unionin omien varojen järjestelmästä [...] annetun neuvoston päätöksen 20xx/xxxx/EU, Euratom ja erityisesti sen 7 artiklan,

ottaa huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottaa huomioon Euroopan parlamentin hyväksynnän,